En større demonstration mod skifergas finder onsdag aften sted i Frederikshavn. Anledningen er, at byrådet skal diskutere skifergas på onsdagens byrådsmøde. - Jeg vil godt have byrådet til at sende en indtrængende appel til Folketinget om at genoverveje, om det her med skifergas nu også er noget, vi vil, siger byrådsmedlem Søren Visti Jensen (SF). Søren Visti Jensen har ønsket at få skifergas på byrådets dagsorden igen, efter en periode, hvor prøveboringen ved Dybvad var stoppet, fordi det franske energiselskab Total havde anvendt kemikalier, de ikke havde tilladelse til at bruge. Byrådet skal på onsdagens møde stemme om, hvorvidt der skal sendes et brev til Christiansborg, hvor man tager afstand fra boringerne efter skifergas.

Referat:
Skifergas er på dagsordenen ved onsdagens byrådsmøde i Frederikshavn, og foran rådhuset er en større gruppe demonstranter samlet.